Diari Oficial de la Generalitat Valenciana


Sumari del DOGV 9768, del 17-01-2024 (2024/234)

Extracte de la Resolució de 18 de desembre de 2023, de la vicerectora d'Estudis de la Universitat de València, per la qual s'estableixen les bases reguladores de la convocatòria oberta d'ajudes «Fora de classe» a l'estudiantat de la Universitat de València per a la realització d'activitats socioculturals, any 2024.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9768

Data del DOGV
:   17-01-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/234


Data del document
:   18-12-2023

Organisme emissor
:   Universitat de València

Tipus de document
:   Extracte

Descriptors 

:   * Universitat de València

Extracte de la Resolució de 18 de desembre de 2023, de la vicerectora d'Estudis de la Universitat de València, per la qual s'estableixen les bases reguladores de la convocatòria oberta d'ajudes «Fora de classe» a l'estudiantat de la Universitat de València per a la realització d'activitats socioculturals, any 2024. [2024/234]  
BDNS (identif.): 738473.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/738473)  
  
Primer. Persones beneficiàries  
Poden sol·licitar aquestes ajudes els estudiants i les estudiantes que cursen estudis oficials en centres propis en el moment de realitzar la sol·licitud, en alguna de les següents modalitats:  
a) Estudiants de la Universitat de València, de manera individual o organitzats en grups.  
b) Associacions d'estudiants, constituïdes legalment i formades per estudiantat de la Universitat de València.  
c) Associacions no universitàries, legalment constituïdes que compten amb un col·lectiu que agrupe, com a mínim, tres estudiants que constituïsquen una secció universitària de l'associació.  
d) Col·lectius que agrupen, com a mínim, tres persones.  
Les associacions i els col·lectius sol·licitants han d'estar inscrits en el Cens d'associacions i col·lectius de la Universitat de València, i amb dades actualitzades d'acord amb el Reglament per a la gestió del Cens d'associacions i col·lectius d'estudiants de la Universitat de València (ACGV 25/2019), mentre dure la fase d'instrucció.  
  
Cal que les sol·licituds acrediten la presència equilibrada de dones i homes en les dades que figuren en el seu registre en el cens, de manera que almenys una de les tres persones representants del col·lectiu o associació siga dona, d'acord amb el que estableix la Llei orgànica 3/2007, de 22 de març, per a la igualtat efectiva de dones i homes. En el cas de sol·licituds presentades per l'estudiantat organitzat en grup, en què participen 4 o més estudiants, cal que al menys un siga dona.  
  
  
Segon. Objecte  
L'objecte de la convocatòria és donar suport a activitats i propostes socioculturals realitzades directament per estudiantes i estudiants de la Universitat de València que contribuïsquen a una programació sociocultural universitària rica i diversa.  
  
Tercer. Bases reguladores  
Les bases íntegres es poden consultar al web [https://www.uv.es/sedi] i en la Bases de dades nacional de subvencions, a través del web  
[http: //www.pap.minhap.gob.es/bdnstrans/es/index]  
  
Quarta. Quantia  
El pressupost total màxim autoritzat per a aquesta convocatòria ascendeix a 57.627 euros. Dels quals 28.814 euros corresponen al primer període d'execució i 28.813 per al segon període.  
La dotació econòmica màxima per projecte variarà entre 2.500 euros i 1.000 euros, segons la tipologia dels sol·licitants.  
  
Cinqué. Termini de presentació de sol·licituds  
El termini de presentació de sol·licituds és:  
- Des de l'1 de febrer fins al 25 de febrer de 2024, per a activitats que es desenvolupen entre l'1 d'abril de 2024 i el 31 d'octubre de 2024.  
  
- Des de l'1 de setembre fins al 25 de setembre de 2024 per a activitats que es desenvolupen entre l'1 de novembre de 2024 i el 31 de març de 2025.  
  
Sisé. Altres dades  
Els sol·licitants hauran de presentar un projecte detallat de l'activitat tal i com s'indica al punt 4 de la convocatòria.  
  
València, 18 de desembre de 2023. La rectora, (p. d. DOGV 30.05.2022), la vicerectora d'Estudis: María Isabel Vázquez Navarro.